
za prijavu programa i/ili projekata udruga građana usmjerenih za održivi ruralni razvoj iz 

Proračuna Općine Podravske Sesvete za 2024. godinu 
Upute za prijavitelje


Datum objave natječaja: 26. siječnja 2024. godine
Rok za dostavu prijava: 26. veljače 2024. godine

1.
NATJEČAJ ZA PRIJAVU PROJEKATA OPĆINSKIH UDRUGA ZA 2024. GODINU
1.1
CILJEVI NATJEČAJA I PRIORITETI ZA DODJELU SREDSTAVA 
Opći cilj ovog Natječaja za prijavu projektnih prijedloga je povećati učinkovitost i sposobnost organizacija civilnog društva (skraćeni naziv: OCD) za preuzimanje veće uloge i odgovornosti kojima se zadovoljavaju potrebe korisnika i potrebe Općine Podravske Sesvete kao zajednice u cjelini.

Specifični cilj ovog Natječaja za prijavu projektnih prijedloga je unaprijediti sposobnosti OCD-a za  pružanje društvenih usluga korisnicima te potaknuti udruge na unaprjeđenje kvalitete života mještana i promicanje položaja i ugleda Općine Podravske Sesvete.

Prioriteti za dodjelu sredstava:
· unaprjeđenje kvalitete života osoba s invaliditetom, 

· promicanje zdravog načina života i zaštite zdravlja,

· rad s djecom i mladima, 

· skrb o starijim osobama,

· promicanje i zaštite ljudskih prava i sloboda,

· zaštita okoliša i prirode,

· zaštita i uzgoj životinja,

· očuvanje tradicije i običaja baštine i razvoja svijesti o kulturno etnografskom blagu ovoga kraja,

· rad stručnih udruga,
· djelovanje udruga koje rade s hrvatskim braniteljima iz Domovinskog rata i članovima njihovih obitelji.









       
1.2
PLANIRANI IZNOSI I UKUPNA VRIJEDNOST JAVNOG POZIVA

(1) Za financiranje projekata u okviru ovog Natječaja raspoloživ je iznos od ______________ eura
      Očekivani broj programa/projekata: 13.

(2) Najmanji iznos traženih sredstava za financiranje projekta je _________________ eura, a najveći  ______________ eura po programu ili projektu.
 (3) Način plaćanja: 
A) Projekti za koje su odobrena financijska sredstva do 663,61 eura i koji se ne provode dulje od 12 mjeseci, Općina će isplatiti sredstva udruzi u iznosu od 100% iznosa navedenog u ugovoru u roku od 30 dana od dana potpisivanja ugovora, ovisno o raspoloživosti proračunskih sredstva, odnosno o dinamici punjenja proračuna – a sve na temelju zahtjeva za isplatu.

B) Projekti za koje su odobrena financijska sredstva od 663,61 eura do 1.327,00 eura i koji se ne provode dulje od 12 mjeseci – isplaćuje se predujam u iznosu 50% iznosa navedenog u ugovoru, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova do kraja 2024. godine – a sve na temelju zahtjeva za isplatu.

C) Projekti za koje su odobrena financijska sredstva preko 1.327,00 eura i koji se ne provode dulje od 12 mjeseci isplata se vrši sukladno dinamici utvrđenoj Ugovorom o financiranju programa ili projekata sklopljenom između Općine i udruge, a na temelju zahtjeva za isplatu.

(4) Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva. 
  2.
FORMALNI UVJETI NATJEČAJA
2.1.
Prihvatljivi prijavitelji: tko može podnijeti prijavu?

(1) Prijavitelj mora:

1. biti pravna osoba registrirana kao udruga, sukladno Zakonu o udrugama koja u svojem temeljnom aktu ima definirano neprofitno djelovanje, registrirana je kao neprofitna organizacija¹

2. imati pravni, financijski i operativni kapacitet za provedbu projekta

3. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na natječaj
4. nije u stečajnom postupku, postupku gašenja, postupku prisilne naplate ili u postupku likvidacije
5. nije prekršio odredbe o namjenskom korištenju sredstava iz javnih izvora.

(2) Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe

2. udruge koje nisu upisane u Registar neprofitnih organizacija

3. udruge koje su nenamjenski koristile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godinu u kojoj su provodile projekt)

4. udruge koje su u stečaju

5. udruge koje nisu ispunile obveze vezane uz plaćanje doprinosa ili poreza

6. udruge čiji je jedan od osnivača politička stranka.

(3) Jedna udruga može prijaviti najviše dva (2) programa ili projekta.
      Prijavitelj može istovremeno biti partner u drugoj prijavi.

2.2.
Prihvatljivi partneri na projektu/programu

(1) Prijavitelj može djelovati u partnerstvu s najmanje jednom udrugom u općini u kojoj se projekt provodi.
Partneri mogu sudjelovati u više od jedne prijave.

(2) Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 2.1. 
(3) Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu.

Izjavu popunjava i potpisuje svaki od partnera pojedinačno i mora biti priložen u izvorniku.

2.3.
Prihvatljive aktivnosti koje će se financirati putem natječaja

(1) Planirano trajanje projekta/programa je maksimalno 12 mjeseci, a najduže do 31. prosinca 2024. godine.
(2) Projektne aktivnosti se moraju provoditi na području Općine Podravske Sesvete. Pojedine aktivnosti (npr. nastupi i sl.) moguće je organizirati i izvan područja Općine i Republike Hrvatske.
(3) Prioritetni programi/projekti su iz sljedećih prioritetnih područja:

1) Zaštita i promicanje tradicijske baštine Sesvečkog kraja

a) Promicanje vrednota, predmeta, aktivnosti i drugih običaja tradicijske baštine Sesvečkog kraja

b) Obrazovanje djece i mladih o važnosti očuvanja tradicijske baštine Sesvečkog kraja

c) Izrada promotivnih materijala Sesvečke tradicijske baštine 

2) Poticanje i afirmacija kulturnog, glazbenog i inog stvaralaštva djece i mladih

a) Odgojno – obrazovni rad s djecom i mladima s posebnim potrebama (djeca i mladi s teškoćama u razvoju, djeca i mladi s invaliditetom, djeca i mladi sa zdravstvenim teškoćama, darovita djeca i mladi)

b) Međunarodne manifestacije stvaralaštva djece i mladih

c) Organizacija kulturno – umjetničkih manifestacija djece i mladih

d) Sigurnost djece i mladih, prevencija nasilja među djecom i mladima

e) Prevencija svih oblika ovisnosti djece i mladih 

3) Poticanje i afirmacija kulturnog amaterizma

a) Glazbeno – scenske aktivnosti

b) Organizacija redovnih programa

c) Sudjelovanje na općinskim manifestacijama

d) Promocija izvan Općine Podravske Sesvete

4) Poticanje i afirmacija sportske ili tehničke kulture

a) Organizacija provedbe programa u području sporta ili tehničke kulture, 

b) Organizacija redovnih programa,

c) Sudjelovanje na općinskim manifestacijama,

d) Promocija izvan Općine Podravske Sesvete

5) Zaštita i promicanje tekovina Domovinskog rata

a) Organizacija redovnih programa udruga proisteklih iz Domovinskog rata

b) Obilježavanje državnih blagdana i značajnih datuma

c) Sudjelovanje na općinskim manifestacijama 

 
6) Unaprjeđivanje kvalitete života, životnih vještina i sposobnosti građana

a) Obrazovni programi (radionice, predavanja, tribine) za unaprjeđenje kvalitete života,                    životnih vještina i drugih sposobnosti,

b) Osposobljavanje građana za informacijske i komunikacijske tehnologije,

c) Poduzetnička kultura i usvajanje novih strukovnih tehnologija,

d) Zaštita i promicanje kulturnih i povijesnih dobara te zaštita i očuvanje prirode,

e) Zaštita biljaka i životinja,

f) Promicanje obrazovanja za održivi razvoj.
Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici. 

(4) Sljedeće vrste aktivnosti nisu prihvatljive za financiranje:

· aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima

· aktivnosti koje se odnose isključivo ili većinski na pojedinačne stipendije za studije ili radionice

· aktivnosti koje se odnose isključivo na razvoj strategija, planove i druge slične dokumente

· aktivnosti koje se tiču isključivo pravne zaštite - aktivnosti koje se tiču isključivo odnosa s javnošću

· aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade - aktivnosti koje se sastoje isključivo od istraživačkih akcija

· aktivnosti koje se odnose na osnivanje privatne tvrtke.
2.4.
Prihvatlji troškovi koji će se financirati ovim natječajem

Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta/programa u vremenskom razdoblju naznačenom u ovim Uputama. Prilikom procjene projekta / programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.  

(1) Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:  

- organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge),
- materijal za aktivnosti,
- grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
- usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
- troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),
- izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
- troškovi komunikacije (troškovi telefona, interneta i sl.) koji moraju biti specificirani,
- troškovi nabavke opreme nužne za provedbu projekta/programa koja mora biti specificirana po vrsti i iznosu,
- putni troškovi (npr. dnevnice za službena putovanja), 

- izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
- ostali troškovi koji su izravno vezani za provedbu aktivnosti programa ili projekta. 
(2) Pod neizravnim troškovima podrazumijevaju se troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi. 

Vrijednost kupnje strojeva, opreme, namještaja, i manjih adaptacijskih radova ne smije premašiti 10% ukupnih prihvatljivih troškova projekta. 

(3) U neprihvatljive troškove spadaju: 

· ulaganja u kapital ili kreditna ulaganja, jamstveni fondovi,

· troškovi kupnje opreme, namještaja, i manjih adaptacijskih radova ako premašuju vrijednost od 10 % ukupnih prihvatljivih troškova projekta,

· troškovi kamata na dug,

· kazne, financijske globe i troškovi sudskih sporova,

· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,

· plaćanje neoporezivih bonusa zaposlenima,

· bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,

· troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,

· kupnja rabljene opreme, strojeva i namještaja,
· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,

· troškovi koji nisu predviđeni Ugovorom,

· donacije u dobrotvorne svrhe,

· zajmovi drugim organizacijama ili pojedincima,

· drugi troškovi koji nisu u neposrednoj povezanosti sa sadržajem i ciljevima projekta,

· dugovi i stavke za pokrivanje gubitaka ili dugova,

· kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa,- gubitci na tečajnim razlikama,

· troškovi alkoholnih pića,

· troškovi smještaja (osim u slučaju višednevnih i međunarodnih programa ili u iznimnim slučajevima kada se dio tih troškova može priznati kao prihvatljiv trošak).

  3.
KAKO SE PRIJAVITI

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju: 

1. ovjeren i potpisan OBRAZAC OPISA PROGRAMA/PROJEKTA,

2. ovjeren i potpisan  obrazac PRORAČUNA PROGRAMA/PROJEKTA UDRUGE,

3. potpisana i ovjerena Izjava o partnerstvu, ukoliko organizacija prijavljuje projekt/program u partnerstvu,

4. potpisana i ovjerena izjava o programima i projektima udruge financiranim iz javnih izvora, 
5. potpisana i ovjerena izjava o nepostojanju dvostrukog financiranja,
6. potvrda porezne uprave o stanju poreznog duga (nakon donošenja odluke o financiranju-samo za udruge koje su dobile sredstva).
3.1.
Sadržaj Opisnog obrasca
Opisni obrazac projekta / programa dio je obvezne dokumentacije. Sadrži podatke o prijavitelju, partnerima te sadržaju projekta / programa koji se predlaže za financiranje te mora biti potpisan od strane osobe ovlaštene za zastupanje prijavitelja i ovjeren pečatom prijavitelja.  

Obrasci u kojima nedostaju podaci vezani uz sadržaj projekta ili nisu potpisani od strane osobe ovlaštene za zastupanje i ovjereni, neće biti uzeti u razmatranje. 

Obrazac je potrebno ispuniti na računalu. Rukom ispisani obrasci neće biti uzeti u razmatranje i stručnu ocjenu. 

Ukoliko opisni obrazac sadrži gore navedene nedostatke, prijava će se smatrati nevažećom.

3.2.
Sadržaj obrasca Proračuna

Obrazac Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta / programa, kao i o bespovratnim sredstvima koja se traže od davatelja te mora biti potpisan od strane osobe ovlaštene za zastupanje prijavitelja i pečatom prijavitelja. 

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen ili nije potpisan od strane osobe ovlaštene za zastupanje prijavitelja te ovjeren pečatom prijavitelja. 

Obrazac je potrebno ispuniti na računalu. Rukom ispisani obrasci neće biti uzeti u razmatranje.  
3.3.
Gdje poslati prijavu?

Obvezne obrasce i propisanu dokumentaciju potrebno je dostaviti u pisanom (jedan izvornik) i elektroničkom obliku. Prijava u pisanom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom udruge. 

Prijava u elektroničkom obliku sadržajno mora biti identična onoj u pisanom obliku i dostavlja se uz pisanu prijavu na CD-u, DVD-u, USB sticku.
Izvornik prijave dostavlja se preporučenom  poštom ili osobno uz napomenu „Natječaj za prijavu programa i/ili projekata udruga građana za 2024. godinu“ – NE OTVARAJ-.

Prijave se šalju na adresu:

OPĆINA PODRAVSKE SESVETE

Ivana Mažuranića 1, 
48363 Podravske Sesvete
3.4.
Rok za prijavu na natječaj
Rok za prijavu na natječaj je zaključno do 26. veljače 2024. godine. Prijava je dostavljena u roku ako je na prijemnom štambilju razvidno da je zaprimljena u pošti, kao preporučena pošiljka, do kraja datuma koji je naznačen kao rok za prijavu na natječaj. U slučaju da je prijava dostavljena osobno u Općinu Podravske Sesvete, prijavitelju će biti izdan dokaz o primitku prijave. 

Sve prijave poslane izvan roka neće biti uzete u razmatranje.

3.5.
Komu se obratiti ukoliko imate pitanja?

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu: info@podravske-sesvete.hr, i to najkasnije 10 dana prije dana isteka natječaja. 

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena pitanja objavit će se na sljedećoj web stranici: www.podravske-sesvete.hr i to najkasnije 5 dana prije isteka natječaja. U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.
  4.
PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru: 

(A) PREGLED PRIJAVA U ODNOSU NA PROPISANE UVJETE NATJEČAJA 

Općina Podravske Sesvete ustrojava Povjerenstvo za otvaranje prijava i provjeru propisanih (formalnih) uvjeta natječaja (dalje: Povjerenstvo). Povjerenstvo imenuje općinski načelnik. Nakon provjere svih pristiglih i zaprimljenih prijava u odnosu na propisane uvjete natječaja, povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na stručnu ocjenu, kao i popis svih prijavitelja koji nisu zadovoljili propisane uvjete natječaja. Također, povjerenstvo će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave, u roku od osam radnih dana od dana donošenja odluke. 

(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA  

Općina Podravske Sesvete ustrojava Povjerenstvo za ocjenjivanje prijava. Povjerenstvo za ocjenjivanje prijava je nezavisno stručno procjenjivačko tijelo kojega mogu sačinjavati predstavnici Općine, znanstvenih i stručnih institucija, nezavisni stručnjaci i predstavnici organizacija civilnog društva.  Povjerenstvo za ocjenjivanje prijava razmatra i ocjenjuje prijave koje su ispunile formalne uvjete natječaja sukladno kriterijima koji su propisani uputama za prijavitelje te daje prijedlog za odobravanje financijskih sredstava za programe ili projekte kao i prijedlog visine odobrenih sredstava, o kojem, uzimajući u obzir sve činjenice, odluku donosi općinski načelnik. 

Privremena lista odabranih projekata / programa za dodjelu sredstava 

Temeljem provedene procjene prijava koje su zadovoljile propisane uvjete natječaja, Povjerenstvo će sastaviti privremenu listu odabranih projekata / programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata / programa za dodjelu sredstava. 

(C) DOSTAVA DODATNE DOKUMENTACIJE I UGOVARANJE  

Povjerenstvo će tražiti, prije potpisivanja ugovora o dodjeli sredstava, izvornike priložene dokumentacije na uvid. Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.  

Provjeru dodatne dokumentacije vrši Povjerenstvo.  

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.
Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja. 

Rezervna lista odabranih projekata / programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata / programa.  

Nakon provjere dostavljene dokumentacije, Povjerenstvo predlaže konačnu listu odabranih projekata / programa za dodjelu sredstava na odlučivanje općinskom načelniku.
5. 
OBAVIJEST O DONESENOJ ODLUCI O DODJELI FINANCIJSKIH SREDSTAVA
Svi prijavitelji, čije su prijave ušle u postupak stručne ocjene, bit će obaviješteni o donesenoj Odluci o dodjeli FINANCIJSKIH sredstava projektima / programima u sklopu natječaja. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.  

5.1.
Indikativni kalendar natječajnog postupka

Faze natječajnog postupka 







    Datum 
    Objava natječaja 
…………………………………………………..……….
………
    26.01.  2024. 
    Rok za slanje prijava na natječaj do
…………………………………………..………
    26.02.  2024. 

    Rok za slanje pitanja vezanih uz natječaj do…………………………………………….
    16.02.  2024. 

    Rok za upućivanje odgovora na pitanja vezana uz natječaj  do………………………….
    21.02.  2024. 

    Rok za dostavu dodatne tražene dokumentacije do ……………………………………..
    15.03.  2024.
 

    Rok za objavu odluke o dodjeli sredstava i slanje obavijesti prijaviteljima do………….    20.03.  2024.
                                                                 Rok za ugovaranje ………………(krajnji rok)………………………………………….
    26.03.  2024.


Općina Podravske Sesvete ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: www.podravske-sesvete.hr 

6. 

POPIS NATJEČAJNE DOKUMENATACIJE
OBRASCI  

       Obrasci za prijavu programa/projekata su:

3.1. Obrazac opisa programa ili projekta - Obrazac B1,

3.2. Obrazac proračuna programa ili projekta – Obrazac B2,

3.3. Obrazac izjave o nepostojanju dvostrukog financiranja – Obrazac B3,

3.4. Popis priloga koje je potrebno priložiti uz prijavu,

3.5. Obrazac izjave o partnerstvu (ako je primjenjivo) Obrazac B4 ili Sporazum o 

       partnerstvu Obrazac B6,


Obrasci za provedbu programa/projekta i izvještavanje su:

5.1. Obrazac za ocjenu kvalitete prijedloga projekta udruga – Obrazac B9

5.2. Ugovor o dodjeli financijskih sredstava – Obrazac B10

5.3. Izvještaj o izvršenju programa/projekta – Obrazac C3

5.4. Zahtjev za isplatu sredstava- Obrazac C4

Upute za prijavitelje



Upute za prijavitelje

